El Lat

El-Lat (Erebki: اللات), yew Homay Erebıstane biya. Ae yewa hirê homanê Meka biya. Verê İslami Erebıstan de Homay bereket, qeder u qısmeti biya.http://www.pantheon.org/articles/a/allat.html  Smith, Anthony E., "Allat". Encyclopedia Mythica. Perestışgeo (mabed) tewr gırd ke namey ae sero vıraziyao, Taif de ca gırewtêne. Lat pê yew saleke (kerra gırde) pê çehar kınari motiyêne u dormey (çorşmey) xo de banê vıraziyao. No perestışge pê namey Kabe Taifi şınasiyêne. Siya siyae (saleka siyae, kerra siyae), demê verê İslami de Petra de sembolê Homae El-Lati biya.

Kudeyd, cao ke miyanê raya Meka u Medina dero, oca yew perestışge de siya siyae (kerra siyaye) ae motêne.  Ae ke yew homanê sûka Meka biya, gorey bawerkerdışê şarê Meka, keyna Homay biya. Nebatıcê Petra zi ibadetê ae kerdêne. Nebatıcan ae zey Athena Yunane u Minevra Romae pê amardêne. Goey Wellhauseni inan bawer kerdêne ke Lat maya Hubale biya.

Kıtabê Putan ke pê destê Hişam bin el-Kalbi nusiyao, vaciyao ke Ereban fıkır kerdo ke ae zerrey Kabe de weşiya xo ramıtêne u coka yew putê ae vıraşto.

Namey ena Homae kıtabê mısılmanano firaz Qurane de zi vêreno. Sura Necmi de namey ae pê namey figura mitolociya Erebia bine, Homa bine El-Uzza piya vêreno:

"Şıma zi Lat u Uzza diyê, nê?"
"U ê hirêyın, Menat."https://kuran.diyanet.gov.tr/tefsir/Necm-suresi/4803/19-30-ayet-tefsiri

Ayeto dımayın de namey figura bine Menate zi piya amariyeno. Nuştanê verênan de vêşer triolociya Lat, Menat, Uzza ca gırewto u namey nê hirê Homay piya amariyao. Lat zey keyna Homay gırdi amariyaya. Hama vênayışo pêroyi oyo ke her yewa enê hirê Homan keynê Homay gırdi el-İlahi biy.

 Referansi 

 Gıreyê teberi 
 Ibn al-Kalbī (author) and Nabih Amin Faris (translator & commentary) (1952): The Book of Idols, Being a Translation from the Arabic of the Kitāb al-Asnām. Princeton University Press. US Library of Congress #52006741
 kuran.gen.tr - Online Kur'an Meâlleri
 Encyclopedia Mythica
 Encyclopedia Britannica Online
 The Book of Idols (Kitāb al-Asnām) by Hishām Ibn al-Kalbī
 Kıtabê Putan pê zıwanê İngılızki

Kategoriye:Homa
Kategoriye:Homaê Erebıstani
Kategoriye:Mitolociya Ereban
Kategoriye:Homaê bereketi
Kategoriye:Homaê cengi
Kategoriye:Homaê pêameyışi